**איל גבאי** (נולד ב-1967 בירושלים) הוא מנהל ישראלי בתחומי שוק ההון והבריאות. גבאי הוא יו"ר קופת חולים מאוחדת, היה מנכ"ל משרד ראש הממשלה בשנים 2009–2011, מנהל רשות החברות הממשלתיות ומנהל הסניף הישראלי של חברת ההשקעות האוסטרלית בבקוק אנד בראון. משמש כיו"ר קרנות השתלמות למורים ולגננות, מאז 2012.

ביוגרפיה
--------

איל גבאי נולד וגדל בירושלים, אחד מארבעה ילדים להורים מורים ילידי ישראל. סבו וסבתו עלו מפרס. בוגר תיכון הימלפרב. שירת כקצין בלון בחיל המודיעין. בעל תואר ראשון בכלכלה (בהצטיינות יתרה) ומשפטים (בהצטיינות) באוניברסיטה העברית בירושלים ותואר שני במנהל עסקים (במסלול מימון, בהצטיינות) באוניברסיטה העברית. שימש כמתרגל של פרופ' רות גביזון.

בסיום לימודי התואר הראשון הצטרף למכון הישראלי לדמוקרטיה ושימש מטעמו כעוזר בוועדת הכלכלה של הכנסת, את התמחותו בעריכת דין עשה בבית המשפט העליון אצל השופטת דליה דורנר ובמשרד עורכי דין ש. הורביץ.

### תחילת הקריירה

את הקריירה בשירות הציבורי החל לאחר סיום לימודי מנהל עסקים, כשמונה ב-1996 ליועצו של שר המשפטים צחי הנגבי. גבאי כיהן בתפקיד עד 1998 אז מונה על ידי ראש הממשלה בנימין נתניהו לנהל את התחום הכלכלי במשרד ראש הממשלה.

בשנים 1999–2000 כיהן כסמנכ"ל פיתוח עסקי וקשרים בינלאומיים בחברת בזק בינלאומי תחת המנכ"ל אורי יוגב.

### מנהל רשות החברות הממשלתיות

בשנת 2002 חזר לשירות הציבורי ומונה ע"י הממשלה בראשות אריאל שרון, למנהל רשות החברות הממשלתיות, תפקיד בו כיהן עד 2007 תחת השרים אריאל שרון, אהוד אולמרט ובנימין נתניהו. תקופתו ברשות התאפיינה בהפרטה של חברות ממשלתיות, בהן אל על, בזק, בתי הזיקוק וצים, שינויים נוספים שהתבצעו היו פיצול רכבת ישראל מרשות הנמלים והרכבות והפיכתה לחברה ממשלתית, כמו גם הפיכת רשות הדואר ויחידת הסמך הממשלתית מע"צ לחברות ממשלתיות.

את ההפרטות ביצע גבאי באמצעים לא מקובלים עד אז: הפרטת אל על בוצעה באמצעות הנפקת מלוא מניות החברה בבורסה, בשילוב של הנפקת מניות ואופציות. בהפרטת בזק השתמש גבאי, לראשונה במכרזי המדינה, בהליך שנבנה ע"פ תורת המשחקים ונעזר ביועץ בתחום, מה שהביא להצלחה במכירת גרעין השליטה. הצלחה זו ייושמה גם בהפרטת בית הזיקוק באשדוד. גבאי פעל להפרדתו מבית הזיקוק בחיפה, ולאחר אישור הממשלה לכך, הפריט אותו ראשון, בתהליך שכונה מלכודת דבש. לאחר מכן, הונפק בית הזיקוק חיפה, שוב בשיטה של 100% מהמניות בבורסה, בהנפקה שהייתה הגדולה ביותר בישראל עד אז. לאור תנופת הפרטות זו בתקופה של ארבע שנים, כונה גבאי המפריט הלאומי. היקף ההפרטות בתקופתו הגיע לכ-16.5 מיליארד ₪. לצד ההפרטות, פעל גבאי להגברת השקיפות בהתנהלות החברות הממשלתיות ובהעלאת איכות ניהולן. הוא פעל להדחת יושבי ראש חברות שסבר שאינם ממלאים את תפקידם כראוי , כגון יו"ר חברת חשמל, או מי שסבר שאינם מסייעים לקידום פעולות ההפרטה.

בשנת 2003, היה במקום ה-57 ברשימת המשפיעים של מגזין דה מרקר; בשנת 2006, הוגדר ע"י מגזין דה מרקר כ: "חרוץ, ישר ואינו מתלהם". המגזין דירג את גבאי במקום ה-71 ברשימת המשפיעים.

### מנכ"ל משרד ראש הממשלה

במאי 2009 מונה גבאי על ידי ממשלת ישראל בראשות בנימין נתניהו למנכ"ל משרד ראש הממשלה.

דפוסי הפעולה של גבאי בשליחות נתניהו התקבעו כבר בתחילת הקדנציה: על גבאי הוטל להכריע מטעמו של נתניהו בשורה של נושאים כלכליים-חברתיים. הנושא הראשון היה חוק בנק ישראל, שבו מחלוקת בין משרד האוצר לבין נגיד בנק ישראל פרופ' סטנלי פישר, מנעה את הגשתו לכנסת. בהתערבותו של גבאי, גובש נוסח שהוגש על ידי הממשלה לכנסת שנה וחצי מאוחר יותר שוב היה מעורב גבאי בעימות עם הממונה על השכר באוצר, אילן לוין, בנוגע לשביתת הפרקליטים. לאחר ארבעים יום של שביתה, הוטל על גבאי להביא לסיומה. לוין לא הסכים למתווה שהציג גבאי בשם הממשלה בפני נשיאת בית המשפט העליון דורית ביניש לפיו הסכסוך עם הפרקליטים יעבור לבוררות. בסופו של דבר קיבלה ביניש את עמדת גבאי. החלטה זו של גבאי בגיבוי נתניהו ספגה ביקורת בשל פגיעה במעמד הממונה על השכר והמשמעות הכלכלית.

נושא נוסף בו טיפל היה הנחת צינור הגז הטבעי לחיפה. בשל ריכוז המפעלים באזור חיפה, נודעה חשיבות רבה להעברתם לפעולה על ידי גז טבעי ובכך להביא להפחתת זיהום האוויר, התחלואה והתמותה באזור. צינור הגז, ביחד עם תשתיות רכבת העמק וכביש 6, נועדו לעבור באדמות הדרוזים באזור מפער נחל קישון. בשל חילוקי דעות בינמשרדיים והבטחות סותרות שניתנו לבעלי הקרקע על ידי השרים, התעכבה הנחת צינור הגז משנת 2006. במהלך עיסוקו בעניין עורר גבאי סערה ציבורית כאשר בנאום פומבי שנשא אמר כי: "הדרוזים הפכו למילה שמהלכת אימים על משרדי הממשלה". גבאי מיהר להתנצל, אולם הדרוזים תבעו את השעייתו. למרות זאת גבאי המשיך לטפל בעניין וגיבש פתרון של החלפת קרקעות. אולם הדרוזים נסוגו בהם מהסכמה זו. על-אף התנגדותם החלו העבודות, שנתקלו בראשיתם בהפגנות. הדרוזים בחרו לעבור לאפיק משפטי ועתרו לבית המשפט העליון כנגד העבודות, אולם זה לא עצר את העבודות והמליץ לדרוזים לאמץ את מתווה הפתרון שהוצע על ידי גבאי. העבודות הסתיימו בפברואר 2011.

גבאי גם עסק בנושאים הקשורים לציבור החרדי: למשל, בנושא בנית חדר המיון הממוגן במרכז רפואי ברזילי באשקלון. גבאי הקים צוות מקצועי בראשותו שתיבחן את העניין. גבאי קיים סיור בשטח, למד את העניין והגיע למסקנה כי אין היגיון בהעתקת חדר המיון, מה שהיה מביא להרחקת חדר המיון מבית החולים, ייקור עלות בנייתו ופגיעה בזרימת העבודה בבית החולים. נתניהו אימץ את המלצת גבאי. לבסוף, החלו העבודות עם הפרעה מיזערית.

ביוני 2010 פסל בג"ץ את ההסדר שהיה נהוג מכוח חוק התקציב לפיו שולמו קצבאות הבטחת הכנסה לאברכים הלומדים בישיבות להם לפחות שלושה ילדים ורמת השתכרות מינימלית. הממשלה עמדה לפני אישור תקציב דו-שנתי לשנים 2011–2012 וכיו"ר ועדת הכספים של הכנסת כיהן ח"כ משה גפני מסיעת יהדות התורה. שר האוצר, יובל שטייניץ, שהיה זקוק לתמיכתו של ח"כ גפני באישור התקציב, מיהר להבטיח לו כי הסדר התשלום יימשך ויעוגן בחקיקה. גבאי גיבש המלצות שנועדו לתמרץ את האברכים ליציאה לעבודה. ההמלצות כללו הגבלת התקופה בה יקבלו האברכים את הקיצבה והגבלת הסכום המרבי שיוקצה לקצבאות, כך שאם יגדל מספר האברכים, תיקטן הקצבה אותה יקבל כל אחד מהאברכים. לבסוף אישרה הממשלה את המלצות ועדת גבאי. בג"ץ, שנידרש לעניין במסגרת עתירה שהוגשה כנגד החלטת הממשלה, החליט שלא להוציא צו ביניים כנגד ההחלטה.

גבאי נדרש לא מעט לנושאים הקשורים למערכת הביטחון. במסגרת זו, גיבש את התקציב של הקמת הגדר בגבול ועמד בראש ועדת המעקב אחר ביצוע העבודות.

במהלך ליל הדיונים על תקציב המדינה ולאור העימות בין משרד הביטחון למשרד האוצר, הוביל גבאי לפשרה בין הצדדים, שאיפשרה את אישור התקציב לשנים 2011–2012 על ידי הממשלה. באופן דומה כאשר הדיונים בין צה"ל לבין משרד האוצר בעניין העלאת גיל הפרישה מצה"ל נקלעו למבוי סתום, גבאי נקרא לתווך בין הצדדים.
לאחר שבמשך 6 שנים נגררה ההחלטה בדבר המשאבים לשם מעבר צה"ל לנגב, ולאחר שאף מבקר המדינה נדרש לעניין וקרא לראש הממשלה להתערב, נקרא גבאי להכריע גם בעניין זה. המלצתו בדבר הקצאת 19 מיליארד ש"ח (9 מיליארד מתקציב המדינה, 6 מיליארד ממינהל מקרקעי ישראל בגין הקרקע המתפנה ו-4 מיליארד מתקציב משרד הביטחון) לשם השלמת המעבר עד לשנת 2017 הובאה לדיון בממשלה ואושרה על-ידה.

בעניין גיוס בני ישיבות גבאי גיבש החלטה שמטרתה הייתה להכפיל בתוך חמש שנים את מספר המשרתים ולהביא לכך ששני שלישים מכל מחזור גיוס חרדי ישרת בצבא או בשירות אזרחי. הצבא, הסכים להחלטה שגובשה על ידי "ועדת גבאי" וזו אושרה על ידי הממשלה כמעט ללא התנגדות. עם זאת ההחלטה לא הייתה נקייה מביקורת: עמותת חדו"ש הגישה עתירה כנגד ההחלטה וטענה כי היא מביאה לפטור סיטונאי של חרדים משירות צבאי. עם זאת בג"ץ לא מצא לנכון לעצור את ביצוע ההחלטה ולא הוציא צו ביניים כנגדה.

גבאי עמד בראש שורה של ועדות ובניהן ועדת האיתור של יו"ר מפעל הפיס,; ועדות ליישום מסקנות ועדות חקירה בתחום המים ובתחום הטיפול במפוני גוש קטיף, ועדה להסרת חסמים לבניה למגורים וועדת התחרותיות ביחד עם חיים שני.
באוגוסט 2011 מונה כחבר בוועדת טרכטנברג לבחינת פתרונות למצוקת יוקר המחיה במדינת ישראל בעקבות מחאת האוהלים ועמד בראש הצוות שעסק בנושאי הדיור, נושא אשר הצית את המחאה בראשיתה.
ריבוי הוועדות בראשן עומד גבאי גרר ביקורת רבה, שהתמקדה בשאלה האם הממשלה משליכה לפיתחן של ועדות כל בעיה קשה והאם בידי גבאי הזמן לנהל את כל הוועדות הללו.
היה מרכז ועדת שמגר (היועץ המשפטי לממשלה).

לאחר שנתיים בתפקידו, החליט גבאי לסיים את תפקידו והוא פרש ב-4 בספטמבר 2011.

ריבוי הנושאים, שהופקדו בידיו של גבאי על ידי ראש הממשלה והממשלה וריכוז הכוח העניקו לגבאי את התואר "הבורר". הוא דורג בשנת 2010 במקום השישי בדירוג מאה המשפיעים על הכלכלה הישראלית של מגזין TheMarker, תוך שהעיתונות טוענת כי הוא "האיש החזק ביותר בשירות הציבורי והשפעתו בתחומי המשק והחברה גדולה מזו של מרבית השרים".

### פעילותו העסקית

לאחר שעזב את רשות החברות, מונה למנהל הסניף הישראלי של קרן ההשקעות בבקוק אנד בראון. הסניף ניהל משא ומתן מתקדם לרכישת החזקות חברת CHIC הקנדית בזכיין כביש 6 – דרך ארץ. בתקופה בה כיהן בתפקיד, פרץ המשבר הכלכלי העולמי ושווי החברה האוסטרלית התדרדר כמו גם ערך החזקותיה בישראל. נוכח מצבה הפיננסי הקשה של החברה האם, המליץ גבאי על סגירת הסניף הישראלי, וזה נסגר בסוף שנת 2008.

לאחר הבחירות לכנסת התשע עשרה שימש חבר בצוות המשא ומתן של מפלגת הבית היהודי, בנושאי כלכלה, לשיחות עם נציגי מפלגת הליכוד.

משמש כיו"ר קרנות השתלמות למורים ולגננות, מאז 2012. בתקופת כהונתו, הוכפל הסכום המנוהל על ידי קרנות ההשתלמות לכ-30 מיליארד ש"ח. בתקופת כהונתו ביצעו הקרנות שורה של השקעות ריאליות מחוץ לבורסה, וביניהן: כניסה עם קיסטון לשליטה באגד, השקעה בחברת ההתפלה IDE עם כלל ביטוח, רכישת הזכויות לתמלוגים במאגר הגז תמר, השקעה בתחנת הכוח דליה אנרגיה, בחברת התשתיות מנרב ובחברת גו גלובל לצידה של אייפקס.

בתחילת שנת 2013, מונה למומחה כלכלי מטעם בית המשפט בתיק אי.די.בי.. גבאי התגלה כמומחה אקטיבי ביותר, שלא המתין לסופו של תהליך כדי לחוות עליו את דעתו, אלא התערב במשא ומתן של בעלי איגרות החוב מול איי די בי חברה לאחזקות ובעל השליטה, נוחי דנקנר מתוך מטרה להביא למקסימום החזר לבעלי החוב. יחד עם שותפיו להסדר החוב, נכלל במקום הרביעי ברשימת המשפיעים של מגזין דה-מרקר בשוק ההון לשנת 2013.

בספטמבר 2016 מונה ליושב ראש קרן הנדל"ן מגוריט. תפקיד בו שימש עד נובמבר 2017.

גבאי מונה גם כמשקיף מטעם בית המשפט המחוזי לחברת דואר ישראל, בשל החשש שלא תעמוד בתשלום חובותיה ולצורך ביצוע תוכנית הבראה בחברה. הוא לא היסס לתקוף את המדינה על התנהלותה, ואף הישווה התנהלות זו להתנהלות הטייקונים, שהתנערו מחברות בבעלותם. ב-2017 מונה לכהן כיושב ראש מועצת המנהלים של קופת חולים מאוחדת.

### בקופת חולים מאוחדת

ב-2017 מונה לכהן כיושב ראש מועצת המנהלים של קופת חולים מאוחדת.

במהלך תפקידו, בוצעה הרכישה של רשת בתי החולים (חדרי הניתוח הפרטיים) בשנת 2018, הוכנסה טכנולוגיה של טיפול מרחוק באמצעות חברת הטכנולוגיה האמריקאית הנסחרת בארצות הברית: American Well ונרכש בית החולים הפרטי הגדול בישראל, בית החולים רפאל (באמצעות רשת מדיקה).

### פעילות ציבורית

מונה על ידי חילי טרופר ליו"ר יד בן-צבי.

קיבל הצעה מנפתלי בנט לכהן כמנכ"ל משרד ראש הממשלה עם כינון ממשלת ישראל השלושים ושש, אך העדיף להמשיך בתפקידו בקופ"ח מאוחדת.

גבאי תומך ומקדם מעבר של המשק הישראלי לסוף שבוע ארוך של שבת וראשון.

חיים אישיים
-----------

גבאי נשוי בשנית לעינת, פסיכולוגית קלינית. אשתו הראשונה נפטרה כשבתם הייתה בת שלוש. הוא אב לחמישה, מתגורר במודיעין-מכבים-רעות ומנהל אורח חיים דתי.

קישורים חיצוניים
----------------

ויקישיתוף מדיה וקבצים בנושא **איל גבאי** בוויקישיתוף
* אורה קורן, החברות משתלמת: כך כבש איל גבאי את תפקיד מנכ"ל משרד ראש הממשלה, באתר TheMarker‏, 9 במאי 2009
* ליאת רון, ‏פורטפוליו / איל גבאי, באתר גלובס, 7 ביוני 2011
* יהודה שרוני ואראל סג"ל, דוח גבאי: מנכ"ל משרד רה"מ מסכם תקופה, באתר nrg‏, 9 בספטמבר 2011
* דיאנה בחור ניר, כשאסרו על אבי לצאת לטיול כי נעליו היו קרועות, הוא כתב: "בלילה נכנסתי אל המיטה ובכיתי על הכר", באתר כלכליסט, 5 בינואר 2012
* שלומית לן, ‏איל גבאי: "אני לא חושב שתהיה ירידה דרמטית במחירי הדירות", באתר גלובס, 10 בספטמבר 2016
* אתר למנויים בלבד ערן אזרן, "הכסף במגוריט אינו 'כסף טיפש'. דירה זו אחת ההשקעות הכי בטוחות", באתר TheMarker‏, 14 במרץ 2017
* רבקי גולדפינגר, עניין אישי עם איל גבאי, באתר ערוץ 7, 31 באוקטובר 2020
* ניצן קידר, "להתמקד בחיזוק הרפואה בקהילה בישראל", באתר ערוץ 7, 26 בנובמבר 2020
* ליאת רון‏, למה סירבתי לנפתלי בנט? איל גבאי מדבר על הכל, באתר וואלה!‏, 9 בפברואר 2022
* יאיר קראוס, ‏איל גבאי: "הקפיטליזם שלי נעצר בבריאות ובחינוך", בעיתון מקור ראשון, 27 בדצמבר 2021
* רבקי גולדפינגר, עניין אישי והפעם עם איל גבאי, באתר ערוץ 7, 31 באוקטובר 2019

הערות שוליים
------------

1. ↑  שירות גלובס, ‏היו"ר הבא של מאוחדת: איל גבאי, מנכ"ל משרד רה"מ לשעבר, באתר גלובס, 12 ביולי 2016
2. ↑  מינוי איל גבאי לתפקיד מנכ"ל משרד ראש הממשלה, הודעה של דובר ממשלת ישראל, באתר של משרד ראש הממשלה, 4 במאי 2009}
3. 1 2  ליאור בן דוד, איל גבאי מונה ליו"ר החברה לניהול קרנות ההשתלמות למורים וגננות, באתר כלכליסט, 29 בפברואר 2012
4. 1 2 3  ליאת רון, ‏"מדוע סירבתי לראש הממשלה": יו"ר קופת חולים מאוחדת מדבר, באתר מעריב אונליין, 11 בפברואר 2022
5. ↑  גד ליאור, הממשלה מינתה את אייל גבאי למנהל רשות החברות, באתר ynet, 17 בדצמבר 2002
6. ↑  שלומי שפר, העסקאות שלא קרו ב-2004, באתר ynet, 28 בדצמבר 2004
7. ↑  הדר חורש, בעיצומו של המכרז על השליטה בבזק ניסו חברים בצוות המכירה לשנות את כללי המשחק שנקבעו מראש, באתר TheMarker‏, 29 במאי 2005
8. ↑  שרון קדמי, מלכודת הדבש שהכין אייל גבאי לצדיק בינו, באתר TheMarker‏, 4 באוגוסט 2006
9. ↑  שרון קדמי, הנפקת בז"ן יצאה לדרך: 4 חברות הדלק הגדולות עשויות להשתתף בחגיגה, באתר TheMarker‏, 19 בפברואר 2007
10. ↑  סטלה קורין-ליבר, ‏האיש שמאחורי הגל הגדול של ההפרטות, באתר גלובס, 10 בדצמבר 2006
11. ↑  זאב קליין, ‏עוד בכיר פורש: אייל גבאי - מנהל רשות החברות הממשלתיות, באתר גלובס, 17 באפריל 2007
12. ↑  שרון קדמי, אכזבה לרוטמן: היועץ המשפטי לממשלה סירב להתערב בעניינו מול רשות החברות הממשלתיות, באתר TheMarker‏, 25 ביולי 2006
13. ↑  שרון קדמי, אייל גבאי שיגר מכתב ליו"ר בתי הזיקוק אוהד מראני והודיע כי הוא שוקל להעביר אותו מתפקידו, באתר TheMarker‏, 28 במאי 2006
14. ↑  מגזין דה מרקר, 100 האנשים המשפיעים ביותר בישראל, ספטמבר 2003
15. ↑  מגזין דה מרקר, 100 האנשים המשפיעים ביותר בישראל, ספטמבר 2006
16. ↑  אמנון אטד, היום יוגש לממשלה חוק בנק ישראל; המנצח הגדול - סטנלי פישר, באתר כלכליסט, 5 ביולי 2009
17. ↑  יובל יועז, ‏לשכת נתניהו מקיימת מרתון דיונים לסיום שביתת הפרקליטים, באתר גלובס, 27 בדצמבר 2010
18. ↑  מירב ארלוזורוב, המחיר הנורא של רפיסות ממשלת נתניהו מתחיל להיחשף, באתר TheMarker‏, 13 באפריל 2011
19. ↑  תני גולדשטיין, איל גבאי ינהל המו"מ עם הדרוזים על צינור הגז, באתר ynet, 4 בנובמבר 2009
20. ↑  נפתלי רזניקוביץ', יהב לממשלה: זרזו הבאת צינור הגז לחיפה, באתר nrg‏, 26 ביולי 2009
21. ↑  תני גולדשטיין, מנכ"ל משרד רה"מ: המילה דרוזים מהלכת אימים, באתר ynet, 3 בספטמבר 2009
22. ↑  חסין חלבי, עו"ד זכי כמאל: "להשעות את איל גבאי", באתר פורטל הכרמל,‏ 22 בדצמבר 2009
23. ↑  אבי בר-אלי, בתום שנים של עיכובים: מסתמן הסדר עם ראשי העדה הדרוזית על העברת צינור הגז הטבעי לחיפה, באתר TheMarker‏, 8 בדצמבר 2009
24. ↑  ג'קי חורי, בתום יום העימותים בין דרוזים לשוטרים, יימשכו עבודות הנחת צינור הגז בצפון, באתר הארץ, 4 במאי 2010
25. ↑  שמואל מיטלמן, בג"ץ לדרוזים: העדיפו את פיצוי המדינה, באתר nrg‏, 13 באוקטובר 2010
26. ↑  אחיה ראב"ד, לאחר שנים של עיכובים: נחנך צינור הגז למפרץ, באתר ynet, 15 בפברואר 2011
27. ↑  רוני סופר, הממשלה אישרה: חדר המיון בברזילי יועתק, באתר ynet, 21 במרץ 2010
28. ↑  דן אבן ויניר יגנה, פרשת ברזילי | ראש הממשלה בנימין נתניהו הורה לבחון מחדש העתקת חדר המיון, באתר הארץ, 22 במרץ 2010
29. ↑  ברק רביד, מקור בלשכת רה"מ: מנכ"ל משרד רה"מ צפוי להמליץ שלא להעתיק את מיקום חדר המיון בביה"ח ברזילי, באתר הארץ, 28 במרץ 2010
30. ↑  ברק רביד ודן אבן, ראש הממשלה בנימין נתניהו הכריע: חדר המיון בברזילי ייבנה במיקום המקורי, באתר הארץ, 12 באפריל 2010
31. ↑  שמוליק חדד ורועי עידן, מבצע פינוי הקברים מ"ברזילי": 15 עוכבו לחקירה, באתר ynet, 16 במאי 2010
32. ↑  בג"ץ 4124/00 ארנון יקותיאלי נ' השר לענייני דתות, ניתן ב־14 ביוני 2010
33. ↑  תומר אביטל, הבנות בין ראשי האוצר והחרדים: 10,000 אברכים יקבלו קצבאות - וכך גם כמה מאות סטודנטים, באתר כלכליסט, 23 באוקטובר 2010
34. ↑  דו"ח הוועדה הבין משרדית: תמיכה תקציבית באברכי כולל, דצמבר 2010
35. ↑  תומר אביטל, הממשלה אישרה: האברכים ימשיכו לקבל הבטחת הכנסה, באתר כלכליסט, 19 בדצמבר 2010
36. ↑  שמואל מיטלמן, בג"ץ: לא יושעה מתן התמיכות לאברכים, באתר nrg‏, 23 בינואר 2011
37. ↑  ברק רביד ואורה קורן, ראש הממשלה: הפליטים מהווים איום על הכלכלה, התרבות והדמוגרפיה של ישראל, באתר הארץ, 22 בינואר 2010
38. ↑  אראל סג"ל, "משרד הביטחון מונע בניית גדר נגד פליטים", באתר nrg‏, 27 באוקטובר 2010
39. ↑  אמיר בוחבוט, צה"ל מאיץ את הקמת הגדר בגבול מצרים, באתר nrg‏, 31 בינואר 2011
40. ↑  אדריאן פילוט, ‏נכשל המו"מ בין האוצר לצה"ל על העלאת גיל הפרישה, באתר גלובס, 28 בפברואר 2010
41. ↑  מוטי בסוק, נתניהו יגיש הצעה למימון העברת בסיסי צה"ל לנגב, באתר TheMarker‏, 12 באפריל 2011
42. ↑  מוטי בסוק, הממשלה אישרה מעבר צה"ל לנגב בעלות של 19 מיליארד שקל, באתר TheMarker‏, 17 באפריל 2011
43. ↑  אטילה שומפלבי, לאישור הממשלה: הכפלת מספר החרדים לגיוס, באתר ynet, 16 בדצמבר 2010
44. ↑  רונן מדזיני, ראש אכ"א תומך ברפורמת גיוס החרדים: "חבר יביא חבר", באתר ynet, 9 בינואר 2011
45. ↑  אטילה שומפלבי, השרים אישרו גיוס החרדים: "צעד נכון בכיוון הנכון", באתר ynet, 9 בינואר 2011
46. ↑  קובי נחשוני, בעקבות רפורמת הגיוס: אלפי אברכים שוחררו, באתר ynet, 27 באפריל 2011
47. ↑  גיא קצוביץ', ‏נתניהו החליט: עוזי דיין ימונה ליו"ר דירקטוריון מפעל הפיס, באתר גלובס, 2 במאי 2011
48. ↑  שי פאוזנר, הוועדה להסרת חסמים שיחררה עוד 8,000 יח"ד, באתר כלכליסט, 13 באפריל 2011
49. ↑  ‏ראש הממשלה: תוקם וועדה להגברת התחרותיות במשק באתר משרד ראש הממשלה, 13/10/2010
50. ↑  מוטי בסוק, האיש שיושב על 20 כורסאות יו"ר ובו זמנית גם מנהל את משרד ראש הממשלה, באתר TheMarker‏, 29 באוקטובר 2010
51. ↑  אייל גבאי פורש מתפקידו כמנכ"ל משרד ראש הממשלה, באתר TheMarker‏, 20 ביוני 2011
52. ↑  אדריאן פילוט וסטלה קורין ליבר, ‏איל גבאי: "מי שלא מבחין בהישגי השנה האחרונה ישן שנת דוב", באתר גלובס, 12 בפברואר 2010
53. ↑  הדר חורש (טור דעה), הוועדה להגברת התחרותיות במשק מרכזת בעיקר כותרות עיתונים, באתר nrg‏, 3 במאי 2011
54. ↑  ליאור ברון, ‏חברת התשתיות הקנדית CHIC הפסיקה את המשא ומתן למכירת אחזקותיה בכביש חוצה ישראל, באתר גלובס, 12 בפברואר 2008
55. ↑  אפרת נוימן, הג'וב החלומי של איל גבאי נהפך לחלום בלהות, באתר TheMarker‏, 24 באוגוסט 2008
56. ↑  יורם גביזון, בבקוק אנד בראון סוגרת את משרדיה בישראל; דפי זהב צפויה להימכר, באתר TheMarker‏, 28 באוגוסט 2008
57. ↑  חזי שטרנליכט, ‏שיחקו בשתי הקבוצות: כך קיבלו המורים והגננות "הנחה" של כמיליארד שקל ברכישת אגד, באתר גלובס, 12 במאי 2022
58. ↑  ניצן כהן, אחרי שהועבר הכסף, אושרה מכירת אגד לקיסטון, באתר אייס, 31 במאי 2022
59. ↑  רחלי בינדמן, איך הפכו קרנות המורים למצפון של שוק ההון, באתר כלכליסט, 20 ביוני 2017
60. ↑  קובי ישעיהו, ‏קרנות ההשתלמות של המורים והגננות השקיעו 46 מיליון דולר בתמלוגי מאגר הגז תמר, באתר גלובס, 29 בדצמבר 2019
61. ↑  אתר למנויים בלבד מיכאל רוכוורגר, אקזיט נאה לתש"י: מוכרת 20% מדליה אנרגיות תמורת 430 מיליון ש', באתר TheMarker‏, 31 ביולי 2016
62. ↑  גולן חזני, הושלמה העסקה למכירת מנרב לפי שווי של 750 מיליון שקל, באתר כלכליסט, 8 באוגוסט 2021
63. ↑  אסף גלעד, ‏אקזיט תיירותי לזהבית כהן: מוכרת את גו גלובל טרוול מבני ברק לחברה קוריאנית, באתר גלובס, 15 במאי 2023
64. ↑  אתר למנויים בלבד מיכאל רוכוורגר, איל גבאי: "אמרתי לנוחי כי אלשטיין לא רק שלא מתקדם אלא מתרחק", באתר TheMarker‏, 30 במאי 2013
65. ↑  שלומית לן, ‏מומחים: גבאי כופף את דנקנר, עידן העביר מסר ברור לעופר, באתר גלובס, 6 ביולי 2013
66. ↑  מגזין דה-מרקר, 100 האנשים המשפיעים ביותר בישראל, ספטמבר 2013
67. ↑  שלומית לן, ‏לעשות מישהו עשיר, עוד יותר עשיר - זה לא מעניין אותי, באתר גלובס, 8 בספטמבר 2016
68. ↑  רון שטיין, ‏גבאי ואנדורן עוזבים את מגוריט עקב חילוקי דעות עם יזמי הקרן, באתר גלובס, 9 בנובמבר 2017
69. ↑  אתר למנויים בלבד אסא ששון, אייל גבאי מונה כנציג בעלי האג"ח של הדואר; העובדים יקיימו הפגנות גדולות, באתר TheMarker‏, 8 בספטמבר 2014
70. ↑  אתר למנויים בלבד אמיתי זיו, אייל גבאי על המשבר בדואר: "אם תשובה היה נוהג כמו המדינה, היו תולים אותו", באתר TheMarker‏, 28 בדצמבר 2014
71. ↑  אתר למנויים בלבד רוני לינדר, כשהתמונה הזו צולמה, לאנשים האלה לא היתה סיבה לחייך, באתר TheMarker‏, 15 באפריל 2019
72. ↑  ספי קרופסקי, איל גבאי יכהן כיו"ר דירקטוריון קופת חולים מאוחדת, באתר כלכליסט, 12 ביולי 2016
73. ↑  אתר למנויים בלבד רוני לינדר, כשהתמונה הזו צולמה, לאנשים האלה לא היתה סיבה לחייך, באתר TheMarker‏, 15 באפריל 2019
74. ↑  גולן חזני, מאוחדת רוכשת 40% מבתיה"ח של בארינבוים, באתר כלכליסט, 3 באוקטובר 2017
75. ↑  הילה ויסברג, ‏גם למאוחדת יש בית חולים פרטי: הושלמה העסקה לרכישת נארא, באתר גלובס, 13 בפברואר 2019
76. ↑  אתר למנויים בלבד רוני לינדר, מאוחדת חתמה על הסכם בעשרות מיליוני דולרים עם חברת טלרפואה אמריקאית, באתר TheMarker‏, 2 בינואר 2018
77. ↑  גולן חזני, בלעדימדיקה במו"מ לרכישת 50% מבית החולים רפאל בתל אביב לפי שווי של יותר מ-100 מיליון שקל, באתר כלכליסט, 8 בינואר 2023
78. ↑  מהי יד יצחק בן־צבי?, באתר יד יצחק בן-צבי
79. ↑  אמיר אטינגר, אוריאל בארי, ‏איל גבאי סירב להצעת בנט לכהן כמנכ"ל משרד רה"מ, באתר "סרוגים", 15 ביוני 2021
80. ↑  עדו בן פורת, איל גבאי, יו"ר קופ"ח מאוחדת: ישראל צריכה לעבור לסופ"ש ארוך משבת לראשון, באתר ערוץ 7, 23 באוקטובר 2022
81. ↑  רבקי גולדפינגר, עניין אישי והפעם עם איל גבאי, באתר ערוץ 7, 2 בנובמבר 2019

|  מנכ"לי משרד ראש הממשלה |
| --- |
| אהוד אבריאל | טדי קולק | יעקב הרצוג | שמחה דיניץ | מרדכי גזית | עמוס ערן | אליהו בן-אלישר | מתתיהו שמואלביץ' | אברהם טמיר | יוסי בן אהרון |
| 1951–1952 | 1952–1964 | 1966–1972 | 1972–1973 | 1973–1975 | 1975–1977 | 1977–1980 | 1980–1984 | 1984–1986 | 1986–1992 |
| שמעון שבס | צבי אלדרוטי | אביגדור ליברמן | משה ליאון | יוסי קוצ'יק | רפי פלד | אביגדור יצחקי | אילן כהן | רענן דינור | איל גבאי |
| 1992–1995 | 1995–1996 | 1996–1997 | 1997–1999 | 1999–2001 | 2001–2001 | 2001–2004 | 2004–2006 | 2006–2009 | 2009–2011 |
| הראל לוקר | אלי גרונר | יואב הורוביץ | רונן פרץ | צחי ברוורמן | יאיר פינס | נעמה שולץ | יוסי שלי |
| 2011–2015 | 2015–2018 | 2019–2018 | 2019–2020 | 2020–2021 | 2021–2022 | 2022 | מ-2023 |